آلزایمر

آلزایمر   ات‌جور مریضی نوم هسته که باعث وانه آدم خله چی‌ها ره یاد هاکنه. این مریضی ره ویشته پیر-پیر آدمون، ۶۵سال به‌یور، گیرنه، ولی اتی زودرس جور هم دارنه که کمته پیدا وانه و ویشته ارثی هسته. اتا آلمانی، آلویز آلزایمرAlois Alzheimer نومی، سال ۱۹۰۶ میلادی این ناخِشی ره معرفی هاکرده و ونه نوم سَر جه این بی‌حواسی ره آلزایمر بنومستنه. 

آلزایمر کم‌کم آدم ره هِکِت کانده و اوایل خله شدید نی‌یه. آلزایمر اون گادِر پیش انه که مغز هِکِته بوائه و بتونده وراثت جه هم بائه. آلزایمریون اوائل فقط همون روزِ اتفاقات ره یاد کانّه و خله چی‌ها ره هم وشون یاد موندنه ولی کم‌کم اینتی وانه که قدیمی مسائل ره هم یاد کانّه تا اونجه رسنه که شاید شه وَچون و فامیل‌ها ره بجا نیارن. بعضی که وشون ناخِشی شدیدته وانه، مچول وانّه و هچکار نتونّه هاکنن و بی‌اختیار میزنّه. بعضی دیگه شه اقوام و آشنائون جه شک-شکی وانّه و همه ره بدبین هستنه.

روز ۲۱ سپتامبر یا ۳۰ شهریور هر سال آلزایمر ِجهونی روز هسته. سال ۲۰۰۶ میلادی ۲۶٫۶ میلیون نفر دنیا دله آلزایمر داشتنه.

 منابع 
 فارسی ویکی‌پدیا


رج:ناخشیون